PLINY: NATURAL HISTORY 



mollibus inpositis foliis cum aceto et rosaceo tritis et 



76 decoctis, addito postea rosaceo oleo. inlinuntur 

 autem fronti, et decocto eorum fovetur os caputque 

 perunguitur. lieni et pota et inlita prosunt. decoc- 

 untur et contra horrores febrium eruptionesque 

 pituitae aut in vino teruntur. corymbi quoque poti 

 vel inliti lienem sanant, iocinera autem inliti. tra- 

 hunt et menses adpositi. sucus hederae taedia 

 narium graveolentiamque emendat, praecipue albae 



77 sativae. idem infusus naribus caput purgat, effica- 

 cius addito nitro. infunditur etiam purulentis 

 auribus aut dolentibus cum oleo. cicatricibus quoque 

 decorem facit. ad lienes efficacior albae ferro cale- 

 factus. satis est acinos sex in vini cyathis duobus 

 sumi. acini ex eadem alba terni in aceto mulso poti 

 taenias pellunt, in qua curatione ventri quoque 

 inposuisse eos utile est. hedera quam chrysocarpon 

 appellavimus bacis aurei coloris viginti in \-ini sextario 

 tritis, ita ut terni cyathi potentur, aquam quae cutem 

 subierit urina educit. Erasistratus eiusdem acinos 

 quinque tritos in rosaceo oleo calefactosque in cortice 

 punici instillavit dentium dolori a contraria aure. 



78 acini qui croci sucum habent praesumpti potu a 

 crapula tutos praestant, item sanguinem excreantes 



• See XVI. § 147. 

 58 



